title: "Kriich"
text: "En Kriich as en stridj tesken stooten, diar m\u00e4 gewalt \u00fctjdraanj woort. Hoker ham bi en kriich bedialagt, wal det auerm\u00e4\u00e4cht fu. Bi en kriich kem ei bluas minsken tu duas, flooksis wurd uk a leewentsgr\u00fcnjlaagen faan en lun tunant maaget. \n\nEn kriich koon uk banen uun en stoot f\u00f6\u00f6r ham gung, wan diar grater sk\u00f6\u00f6len faan minsken jinen\u00f6\u00f6der stun, det as do en b\u00fcrgerkriich. Flooksis gongt at diaram, dat \u00e4\u00e4n dial ham faan di stoot liase wal. \n\nAt UN-Charta h\u00e4\u00e4 kriich ferbeeden, am intresen faan ian lun jin en \u00f6\u00f6der trochtusaaten. Bluas wan a UN-Seekerhaidsriad tustemet, mut m\u00e4 gewalt jin en lun f\u00f6\u00f6rgingen wurd. An arke lun mut ham m\u00e4 gewalt jin \u00f6\u00f6der lunen weere, wan hat uungreben woort.\n\nSo loong a minsken seenk k\u00f6n, h\u00e4\u00e4't 14.400 kriiger jewen m\u00e4 amanbi 3,5 miljaarden duaden.\n\nWan en minsk en \u00f6\u00f6dern duad skot, as det en ferbreegen. Uun en kriich as det rochtelk nian ferbreegen, auer diar nian pers\u00f6\u00f6nelk gr\u00fcnjer feroontwurdelk san. \n\nWan en lun uun en kriich tjocht, do h\u00e4\u00e4 hat diar en gr\u00fcnj f\u00f6r, an en kriichsrocht, diar det lun efter banen ufseekert. N\u00e4\u00e4men uun det lun mut ham do jin di kriich stel.\n\nLuke uk diar \n\nPolitiik"